Аибашьҩы Алдександр Воински аҕба ихьӡ ахҵоуп.
08.07.2016
Аҧсны жәлар рџьынџьтәылатә еибашьра аан игаз аиааира ахәҭа ҕәҕәа алоуп арра- мшынтә флот. Иааинырсланы, аибашьра раҧхьатәи амшқәа рзы еиҿкааз ари архәҭа акомандаҟаҵаҩцәа дыруаӡәкын актәи аранг змаз акаҧдан Александр Воински.
Гәдоуҭатәи абаҕәаза маҷ аҟны ауп 1992 шықәсазы арратә флот аиҿкаара напы ахьаркыз. Усҟан ахархәара рызун зынӡа аибашьра иазкымыз акатерқәа, анышьқәа абаржақәа. Ари афлот аруаа рылахəын ҳаибашьцәа имҩаҧыргоз ажәыларақәа зегьы. Урҭ амшын аҟынтә аҕа ааха ирҭон, Ирацәаҩын хатәгәаҧхарала Урыстәылантәи иааны еибашьуазгьы . Убарҭ дыруаӡәкын АҞәа ииз аха кыр шықәса инеиҧынкыланы Урыстәыла инхоз Александр Воински. Уи ахәҳахәҭратә ҕба ду акаҧданс даман, ишырҳәо еиҧш, дҭәы дыҧха дыҟан, аха аибашьра ианалага иусура кажьны Гәдоуҭаҟа дааит, дагьахагылеит Гәдоуҭа еиҿкааз адивизион.
Арратә флот аветеранцәа есышма акомандаҟаҵаҩ ргәалашәараҿы дыҟазаауеит. Убас иара ицеибашьуаз Сулҭан Гыцба ибзоурала еиҭашьақәыргылаз аҕба ихьӡ ахырҵеит Александлр Воински.
Раҧхьаӡа ари архәҭа ахьеиҿыркааз Гәдоуҭатәи абаҕәаза аҟны еиқәшәеит Аҧсны араионқәа зегьы рахьтә иааз аибашьра аветеранцәа. Урҭ дыргәаладыршәарц рҩыза акомандаҟаҵаҩ Александр Воински, иргәаладыршәарц рҩызцәа иахьа ирылагылам. Араҟа иҟан акаҧдан иҧа Александр Воински, уи иҧшәма ҧҳәыс Елена Воинскаиа.
Афырхацәа ҧсӡом, урҭ ыҟазаауеит агәалашәара ыҟанаҵ. Уи азы иршаҳаҭгоуп Александр Воински аҕба ихьӡ ахҵара.
Е. Арџьениа, А. Џьениа.АТ
902
Аҧсны жәлар рџьынџьтәылатә еибашьра аан игаз аиааира ахәҭа ҕәҕәа алоуп арра- мшынтә флот. Иааинырсланы, аибашьра раҧхьатәи амшқәа рзы еиҿкааз ари архәҭа акомандаҟаҵаҩцәа дыруаӡәкын актәи аранг змаз акаҧдан Александр Воински.
Гәдоуҭатәи абаҕәаза маҷ аҟны ауп 1992 шықәсазы арратә флот аиҿкаара напы ахьаркыз. Усҟан ахархәара рызун зынӡа аибашьра иазкымыз акатерқәа, анышьқәа абаржақәа. Ари афлот аруаа рылахəын ҳаибашьцәа имҩаҧыргоз ажәыларақәа зегьы. Урҭ амшын аҟынтә аҕа ааха ирҭон, Ирацәаҩын хатәгәаҧхарала Урыстәылантәи иааны еибашьуазгьы . Убарҭ дыруаӡәкын АҞәа ииз аха кыр шықәса инеиҧынкыланы Урыстәыла инхоз Александр Воински. Уи ахәҳахәҭратә ҕба ду акаҧданс даман, ишырҳәо еиҧш, дҭәы дыҧха дыҟан, аха аибашьра ианалага иусура кажьны Гәдоуҭаҟа дааит, дагьахагылеит Гәдоуҭа еиҿкааз адивизион.
Арратә флот аветеранцәа есышма акомандаҟаҵаҩ ргәалашәараҿы дыҟазаауеит. Убас иара ицеибашьуаз Сулҭан Гыцба ибзоурала еиҭашьақәыргылаз аҕба ихьӡ ахырҵеит Александлр Воински.
Раҧхьаӡа ари архәҭа ахьеиҿыркааз Гәдоуҭатәи абаҕәаза аҟны еиқәшәеит Аҧсны араионқәа зегьы рахьтә иааз аибашьра аветеранцәа. Урҭ дыргәаладыршәарц рҩыза акомандаҟаҵаҩ Александр Воински, иргәаладыршәарц рҩызцәа иахьа ирылагылам. Араҟа иҟан акаҧдан иҧа Александр Воински, уи иҧшәма ҧҳәыс Елена Воинскаиа.
Афырхацәа ҧсӡом, урҭ ыҟазаауеит агәалашәара ыҟанаҵ. Уи азы иршаҳаҭгоуп Александр Воински аҕба ихьӡ ахҵара.
Е. Арџьениа, А. Џьениа.АТ
Оцените новость:
+1
+2
+3
+4
+5
Сохраните ссылку или поделитесь с друзьями